फिक्स अमाउंट पर ठेके में दी जाएंगी रोडवेज बसें
घाटेमेंचल रहे राजस्थान रोडवेज ने राजस्व बढ़ाने का नया तरीका निकाला है। वह अब बसों को ‘बस सारथी योजना-2016’ के तहत फिक्स अमाउंट पर देगा। इसमें बसों पर ड्राइवर, समय, किराया और संचालन का काम रोडवेज प्रशासन करेगा। कंडक्टर ठेका लेने वाला होगा। उसका काम यात्रियों और लगेज का टिकट लेना होगा। ठेके पर बसें प्रति ट्रिप के हिसाब से दी जाएंगी। तय राशि से कम राशि की भरपाई कंडक्टर को अपनी जेब से करनी होगी।
योजना के तहत जिस डिपो में कंडक्टरों की कमी है, वहां रिक्त पदों पर ‘बस सारथी’ रखे जाएंगे, पर उससे पहले अधिकारियों को रोडवेज मुख्यालय से स्वीकृति लेना अनिवार्य होगा। बस सारथी बनने के लिए न्यूनतम आयु 18 एवं अधिकतम 45 वर्ष, दो राजपत्रित अधिकारियो का चरित्र सत्यापन प्रमाण पत्र देना होगा। आवेदन पत्र के साथ सम्बन्धित थाने से पुलिस वेरीफिकेशन तथा वैध परिचालक लाइसेंस बैज प्रस्तुत करना होगा।
बस सारथी रखने के लिए आगार (डिपो) स्तर पर कमेटी गठित की गई है, जो बस सारथी शिड्यूल का अनुबंध-करार करने पर निर्णय लेगी। इसमें रोडवेज के सेवानिवृत कर्मचारी पात्र नहीं होंगे। बस सारथी को निर्धारित लक्ष्य के अनुरूप आय लाने निगम कोष में जमा प्रतिफल बतौर 8100/- रु. प्रतिमाह भुगतान दिया जाएगा।
hin_Deva hin_Deva hin_Deva hin_Deva